Karol VII. (Francúzsko)

Karol VII. Víťazný (* 22. február 1403, Paríž, Francúzsko – † 22. júl 1461, Mehun-sur-Yèvre) bol francúzsky kráľ v rokoch 14221461. Jeho meno je neodmysliteľne spojené s menom Johanky z Arku. I jej zásluhou doviedol Francúzsko k úspešnému ukončeniu storočnej vojny.

Životopis 
Pochádzal z dynastie Valois a bol piatym synom Karola VI. a Izabely Bavorskej. Kráľom sa stal v roku 1422 uprostred občianskej vojny, ktorá navyše bola komplikovaná anglickou vojenskou intervenciou z víťaznej bitky pri Azincourte (1415). Jeho duševne chorý otec ho v zmluve z Troyes vydedil v prospech svojho zaťa, anglického kráľa Henricha V. a vnuka Henricha VI. Karol však pod zámienkou duševnej nespôsobilosti svojho otca túto zmluvu odmietol. Bol korunovaný ako kráľ Karol VII. 17. júla 1429 v Reims v prítomnosti Johanky z Arku.

Radom ordonancií zaistil tiež  relatívny pokoj v krajine. Výrazne upevnil kráľovskú moc, čím podporil vzrastajúce centralistické tendencie vtedajšieho Francúzska. Vykonal dve dôležité reformy – peňažnú a vojenskú. Zaviedol pevné dane a stále žoldnierske vojsko závislé od kráľovskej moci. V jeho reformách ďalej pokračoval jeho syn Ľudovít XI.

Deti 
V apríli 1422 sa oženil s Máriou z Anjou (* 1404 – † 1463), mali spolu 14 detí:
 Ľudovít XI. (* 3. júl 1423 – † 30. august 1483) ∞ 
 1/ 1436 Margaréta Škótska (* 1424 – † 1445)
 2/ 1451 Šarlota Savojská (* 1441 – † 1483) 
 Radegonde (* 1425 – † 19. marec 1445)
 Jean (*/† 19. september 1426)
 Katarína (* 1428 – † 13. júl 1446) ∞ 1440 burgundský vojvoda Karol Smelý (* 1433 – † 1477)
 Jacques (* 1432 – † 2. marec 1438)
 Jolana (* 23. september 1434 – † 28. august 1478) ∞ 1452 savojský vojvoda Amadeus IX. (* 1435 – † 1472)
 Jana (* 1435 – † 4. máj 1482) ∞ 1447 vojvoda Ján II. Bourbonský (* 1426 – † 1488)
 Philippe (* 4. február 1436 – † 2. júl 1436)
 Marguerite (* máj 1437 – † 24. júl 1438)
 Jeanne (* 7. september 1438 – † 26. december 1446)
 Marie (* 7. september 1438 – † 14. február 1439)
 Marie (*/† 1441)
 Magdaléna (* 1. december 1443 – † 24. január 1495) ∞ 1461 princ Gaston de Foix (* 1444 – † 1470)
 Karol (* 28. december 1446 – † 12. máj 1472), vojvoda z Berry

Referencie

Iné projekty 

Králi Francúzska
Valoisovci
Následníci trónu